**María de la Soledad Teresa O'Brien** (født 19. september 1966 på Long Island i staten New York i USA) er en amerikansk TV-journalist som jobber for CNN. Hun har siden januar 2012 vært programleder for morgenprogrammet *Starting Point*. Starting Point erstattet *American Morning* som hun var en av to programledere for i perioden 2003-2007. I mellomtiden jobbet hun hovedsakelig med programkonseptet *In America* hvor hun særlig lagde og presenterte dokumentarer knyttet til etniske minoriteter i USA.

Bakgrunn
--------

Soledad O'Brien er datter av en australsk far av skotsk og irsk avstamning og ei svart kubansk mor. Begge to innvandret til USA hvor de møttes i Maryland. Fordi Maryland på det tidspunktet ikke anerkjente ekteskap mellom hvit og svart flyttet de til Washington for å gifte seg. Senere bosatte de seg på Long Island, New York hvor Soledad O'Brien vokste opp. Faren var professor i maskinteknikk, mens moren var språklærer. Paret fikk seks barn som alle senere avla eksamen ved Harvard University.

Karriere
--------

Soledad O'Briens første jobb var som assistent regissør og nyhetsskriver for WBZ-TV i Boston. Senere jobbet hun som lokal reporter og kontorleder ved KRON i San Francisco. Begge disse TV-stasjonene var knyttet til NBC og fra 1991 til 1999 jobbet hun for NBC i New York som TV-regissør (field producer) for *Nightly News* og *TODAY*. Fra 1999 var hun programleder for *Weekend Today* samtidig som hun bidro med nyhetsreportasjer til andre program og dekket flere viktige nyhetshendelser.

Hun begynte i CNN i 2003 og var programleder for American Morning fram til 2007.

Etter 2007 lagde hun hovedsakelige programmer for serien *In America* som handler om etniske minoriteter, men hadde også andre reportasje- og programlederjobber. 

I 2010 utga hun selvbiografien *The Next Big Story: My Journey Through the Land of Possibilities*.

2. januar 2012 begynte hun som programleder for morgenprogrammet "Starting Point with Soledad O'Brien*.*

Utmerkelser
-----------

National Association for the Advancement of Colored People tildelte i 2007 Soledad O'Brien organisasjonens President’s Award for hennes humanitære innsats og fremragende journalistiske innsats.

I 2008 mottok hun Goodermote Humanitarian Award fra Bloomberg School of Public Healthfor sine reportasjer fra orkanen Katrinas herjinger og tsunamien i Indiahavet i 2004. Samme år var hun første mottaker av Soledad O'Brien Freedom's Voice Award som ble opprettet i hennes navn av Morehouse School of Medicine.

I 2009 mottok hun Medallion of Excellence for Leadership and Community Service Award fra Congressional Hispanic Caucus Institute.

The National Association of Black Journalists ga henne prisen Journalist of the Year i 2010. Samme år fikk reportasjeserien *Latino in America* Edward R Murrow lRTDNA/UNITY award.

I 2012 mottok reportasjeserien *Black in America: The New Promise Land - Silicon Valley* Edward R Murrow lRTDNA/UNITY award.

Hun har også mottatt flere andre priser.

Privat
------

Soledad O'Brien er gift og har fire barn. Familien er bosatt på Manhattan.

Bibliografi
-----------

Soledad O'Brien og Rose Marie Arce (2010): *The Next Big Story: My Journey Through the Land of Possibilities*, Celebra Hardcover, ISBN 9780451231376

Referanser
----------

1. ↑   ČSFD, ČSFD person-ID 443150[Hentet fra Wikidata]
2. ↑  Soledad O'Brien:Soledad O'Brien explores mixed-race heritage Arkivert 22. november 2011 hos Wayback Machine.CNN, 13. mai 2010
3. ↑  Soledad O'Brien, Biography[*død lenke*] Butler University (pdf),
4. ↑  Soledad O'Brien CNN, Anchors & Reporters, hentet 21. august 2012
5. ↑  Andrea Sachs: CNN Anchor Soledad O'Brien on Race Arkivert 13. september 2012 hos Wayback Machine.Time.com, 10. november 2010
6. ↑  Starting Point, blog Arkivert 22. august 2012 hos Wayback Machine. CNN blogs, hentet 22. august 2012 h
7. ↑  Soledad O’Brien Freedom’s Voice Award Gala[*død lenke*]CommunityVoices.org, hentet 22. august 2012
8. ↑  2012 National RTDNA/UNITY Award Winners Arkivert 12. september 2012 hos Wayback Machine. Radio Television Digital News Association, hentet 21. august 2012

Eksterne lenker
---------------

* (en) Soledad O'Brien – kategori av bilder, video eller lyd på Commons Rediger på Wikidata
* (en) Soledad O'Brien på Internet Movie Database Rediger på Wikidata

* (fr) Soledad O'Brien på Allociné Rediger på Wikidata

* (en) Soledad O'Brien hos The Movie Database Rediger på Wikidata
* (en) Soledad O'Brien på Twitter Rediger på Wikidata

* (en) Soledad O'Brien på Facebook Rediger på Wikidata

* (en) Soledad O'Brien på Instagram Rediger på Wikidata
* (en) Soledad O'Brien CNN.

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** MusicBrainz
 |